Vendim
Nr. 438, datë 22.5.2013

Për shpronësimin, për interes publik, të pronarëve të pasurive të paluajtshme, pronë private, të cilat PREKEN nga rikonstruksioni dhe sistemimi i rrugës “Jeronim De Rada”, blloku te shkolla “Marigo Poziu”, lagjeve “Rilindja”, “Lef Sallata”, “1 Maji” dhe “24 Maji”
në bashkinë e Vlorës

Në mbështetje të nenit 100 të Kushtetutës dhe të neneve 5/1, 20 e 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave

Vendosi:

1. Shpronësimin, për interes publik, të pronarëve të pasurive të paluajtshme, pronë private, që preken nga rikonstruksioni dhe sistemimi i rrugës “Jeronim de Rada”, blloku te shkolla “Marigo Poziu”, lagjeve “Rilindja”, “Lef Sallata”, “1 Maji” dhe “24 Maji” në bashkinë e Vlorës.
2. Pasuritë, në sipërfaqen prej 737.84 (shtatëqind e tridhjetë e shtatë pikë tetëdhjetë e katër) m2 truall dhe 236.25 (dyqind e tridhjetë e gjashtë pikë njëzet e pesë) m2 objekt, pronë private, që shpronësohen, si dhe pronarët që shpronësohen janë sipas tabelës bashkëlidhur këtij vendimi, e cila është pjesë përbërëse e tij.
3. Masa e shpërblimit të pronarëve, pasuritë pronë private të të cilëve shpronësohen, është 17 965 060 (shtatëmbëdhjetë milionë e nëntëqind e gjashtëdhjetë e pesë mijë e gjashtëdhjetë) lekë. Vlera e përgjithshme e shpronësimit përballohet nga të ardhurat e bashkisë së Vlorës, planifikuar në buxhetin e saj.
4. Afati i përfundimit të procedurës së shpronësimit të jetë tre muaj pas datës së hyrjes në fuqi të këtij vendimi.
5. Vlera e shpenzimeve procedurale të përballohet nga Bashkia e Vlorës.
6. Afati i përfundimit të punimeve për këtë objekt të jetë në përputhje me afatet e parashikuara nga bashkia e Vlorës për realizimin e këtij projekti.
7. Shpronësimi bëhet në favor të Bashkisë së Vlorës. Regjistrimi i ri i pasurisë prej 737.84 (shtatëqind e tridhjetë e shtatë pikë tetëdhjetë e katër) m2 truall dhe 236.25 (dyqind e tridhjetë e gjashtë pikë njëzet e pesë) m2 objekt, shpronësuar në favor të bashkisë së Vlorës, të bëhet brenda 30 (tridhjetë) ditëve nga data e hyrjes në fuqi të këtij vendimi.
8. Ngarkohen bashkia e Vlorës dhe Ministria e Brendshme për ndjekjen e zbatimit të këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

